Naziv obveznika: HRVATSKA AGENCIJA ZA POLJOPRIVREDU I HRANU

RKP broj: 44656

Matični broj: 02528614

OIB: 35506269186

Pošta i mjesto: 31 000 Osijek

Adresa sjedišta: Ulica kardinala Alojza Stepinca 17

Razina: 11 - Proračunski korisnik državnog proračuna i glava unutar nadležnog ministarstva

Razdjel: 060- Ministarstvo poljoprivrede, šumarstva i ribarstva

Šifra djelatnosti: 7219 – Ostalo istraživanje i eksperimentalni razvoj u prirodnim, tehničkim i tehnološkim znanostima

Šifra općine: 312

Oznaka razdoblja: 2025-03

**BILJEŠKE UZ FINANCIJSKE IZVJEŠTAJE**

**za razdoblje 01.01.-31.03.2025.**

Zakonodavni okvir

* Zakon o proračunu (Narodne novine, br. 144/21)
* Zakon o izvršavanju Državnog proračuna Republike Hrvatske za 2025. g. (Narodne novine, br. 149/24)
* Pravilnik o proračunskom računovodstvu i Računskom planu (Narodne novine, br. 158/23 i 154/24)
* Pravilnik o financijskom izvještavanju u proračunskom računovodstvu (Narodne novine, br. 37/22 i 52/25)
* Pravilnik o proračunskim klasifikacijama (Narodne novine, br. 4/24)

Na dan 31. ožujka 2025. godine u Agenciji je zaposleno 425 djelatnika.

Odgovorna osoba Agencije je v.d. ravnatelj izv.prof.dr.sc. Krunoslava Karalić.

Financijski izvještaj za razdoblje od 01. siječnja do 31. ožujka 2025. godine sastavila je Danijela Grbić Mihaljević, rukovoditeljica Službe za računovodstvo i financije.

Financijski izvještaji koji se sastavljaju za izvještajno razdoblje jesu:

* Izvještaj o prihodima i rashodima, primicima i izdacima na Obrascu PR–RAS
* Izvještaj o obvezama na Obrascu OBVEZE
* Bilješke

Podaci za popunjavanje financijskih izvještaja dobiveni su iz Glavne knjige koju informatički podržava KONTO program.

U nastavku slijedi dopuna podataka uz Izvještaje u razdoblju od 01. siječnja do 31. ožujka 2025. godine:

**Bilješke uz Izvještaj o prihodima i rashodima, primicima i izdacima – PR-RAS**

**PRIHODI POSLOVANJA**

Hrvatska agencija za poljoprivredu i hranu za razdoblje siječanj – ožujak 2025. godine u svom poslovanju ostvarila je prihode poslovanja u iznosu od 4.813.373,71 EUR, što je povećanje od 14,3% u odnosu na isto razdoblje 2024. godine.

ŠIFRA 63 Pomoći iz inozemstva i od subjekata unutar općeg proračuna – bilježi smanjenje od 62,8%.

ŠIFRA 632 Pomoći od međunarodnih organizacija te institucija i tijela EU – smanjenje od 62,5% te je rezultat smanjenja na šiframa 6323.

ŠIFRA 6323 Tekuće pomoći od institucija i tijela EU – smanjenje od 62,5%.

Prihodi su ostvareni od uplate za projekt ENREL u sklopu aktivnosti Kontaktna točka Europske agencije za sigurnost hrane. Unutar skupine evidentirani su i prihodi na izvoru financiranja 581 za aktivnost Program trajnog praćenja (monitoring) poljoprivrednog zemljišta – NPOO koji provodi Agencija. Refundirani su troškovi službenih putovanja djelatnika Agencije.

ŠIFRA 6341 Tekuće pomoći od izvanproračunskih korisnika – u izvještajnom razdoblju nisu ostvareni prihodi unutar skupine dok su isti u 2024. godini iznosili 1.582,07 EUR.

ŠIFRA 65 Prihodi od upravnih i administrativnih pristojbi, pristojbi po posebnim propisima i naknada– smanjenje od 19,5% i rezultat je smanjenja na šiframa 652 i 6526.

ŠIFRA 652 Prihodi po posebnim propisima – smanjenje od 19,5% i rezultat je smanjenja na šifri 6526.

ŠIFRA 6526 Ostali nespomenuti prihodi – prihodi se odnose na naplaćene prihode klasificirane u izvoru financiranja 43. Agencija naplaćuje prihode obavljanjem javnih ovlasti po Zakonu o sjemenu, sadnom materijalu i priznavanju sorti poljoprivrednog bilja; Zakonu o zaštiti biljnih sorti; Zakonu o uzgoju domaćih životinja, Zakonu o poljoprivredi, Zakonu o biljnom zdravstvu, Zakonu o službenim kontrolama; Zakonu o provedbi Uredbe (EZ) br. 1107/2009 o stavljanju na tržište sredstava za zaštitu bilja; Zakonu o održivoj uporabi pesticida.

ŠIFRA 66 Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima – smanjenje od 36,2%.

ŠIFRA 661 Prihodi od prodaje proizvoda i robe te pruženih usluga – smanjenje od 36,2% i rezultat je smanjenja na šifri 6614.

ŠIFRA 6614 Prihodi od prodaje proizvoda i robe – smanjenje prihoda u odnosu na 2024. godinu za 89,1%. Prihodi se odnose na obavljanje djelatnosti istraživanja u području poljoprivrednih proizvoda, odnosno samostalno obavljanje znanstvene, stručne i općekorisne funkcije za Republiku Hrvatsku kada je neophodno da se proizvede određena količina poljoprivrednih proizvoda. Prodaju se poljoprivredni proizvodi koji se javljaju kao viškovi nakon provođenja stručnih istraživanja. Radi se o prihodima sezonskog karaktera, vrijednosno najznačajniji su prihodi od prodaje merkantilnog kukuruza, uljane repice i merkantilne soje. Obzirom da su viškovi većinom prodani, prihodi bilježe smanjenje.

ŠIFRA 6615 Prihodi od pruženih usluga – povećanje od 27,6%. Prihodi se odnose na prihode koje Agencija ostvaruje od obavljanja usluga na tržištu i po tržišnim uvjetima i koji se ne financiraju iz proračuna. Prihodi nastaju od laboratorijskih analiza, izlaska stručnih osoba na teren, nadzora nad sjemenskom proizvodnjom, nadzora nad nasadima i drugih uslužnih djelatnosti iz djelokruga Agencije. Vrijednosno najznačajniji prihodi ostvaruje Centar za tlo za analize tla.

ŠIFRA 67 Prihodi iz nadležnog proračuna i od HZZO-a na temelju ugovornih obveza – iznose 4.371.928,76 EUR. Rezultat je povećanja na šifri 6711 i smanjenje na šifri 6712.

ŠIFRA 671 Prihodi iz nadležnog proračuna za financiranje redovne djelatnosti proračunskih korisnika i rashoda poslovanja – povećanje od 24,2% rezultat je stanja na šiframa 6711 i 6712.

ŠIFRA 6711 Prihodi iz nadležnog proračuna za financiranje rashoda poslovanja – povećanje od 26,5%. Prihodi klasificirani u izvoru financiranja 11 i 12 za isplatu plaća i prijevoza djelatnicima, ostalih rashoda za zaposlene i tekućih rashoda za redovno poslovanje koji su ostvareni iz državnog proračuna. Vrijednosno najznačajniji prihodi odnose se na prihode za plaće za redovan rad i pripadajuće doprinose.

ŠIFRA 6712 Prihodi iz nadležnog proračuna za financiranje rashoda za nabavu nefinancijske imovine – smanjenje od 38,8%. Odnose se na nabavu računala i računalne opreme, uredske i komunikacijske opreme, prihode za nabavu laboratorijske opreme, razvoj i nadogradnje aplikacija koje se koriste za redovno poslovanje Agencije, ulaganja na tuđoj imovini radi prava korištenja te nabavu licenci.

**RASHODI POSLOVANJA**

Hrvatska agencija za poljoprivredu i hranu za razdoblje siječanj – ožujak 2025. godine u svom poslovanju ostvarila je rashode u ukupnom iznosu od 5.808.844,92 EUR, što je povećanje od 51,4% u odnosu na isto razdoblje 2024. godine.

ŠIFRA 31 Rashodi za zaposlene – povećanje od 78,2% i rezultat je promjena na šiframa 311, 312 i 313.

ŠIFRA 311 Plaće (bruto) – povećanje od 82,1% i rezultat je povećanja na šifri 3111.

ŠIFRA 3111 Plaće za redovan rad – povećanje od 82,4%. Obračun plaće je putem COP-a, a sukladno Zakonu o plaćama u javnim službama i proračunskoj osnovici. Zbog ukidanja podskupina računa 193 Kontinuirani rashodi budućih razdoblja (Čl. 233. Pravilnika o proračunskom računovodstvu i Računskom planu) preneseno je stanje na 3111.

ŠIFRA 3113 Plaće za prekovremeni rad – povećnje od 20,3%.

ŠIFRA 312 Ostali rashodi za zaposlene – smanjenje od 45,3%. Isplaćene su jubilarne nagrade, otpremnine za odlazak u mirovinu, naknade za bolest i invalidnost sukladno odredbama Temeljnog kolektivnog ugovora za službenike i namještenike u javnim službama.

ŠIFRA 313 Doprinosi na plaće – povećanje od 82,9% i rezultat je povećanja na šifri 3132.

ŠIFRA 3132 Doprinosi za obvezno zdravstveno osiguranje – povećanje od 82,9%. Zbog ukidanja podskupina računa 193 Kontinuirani rashodi budućih razdoblja (Čl. 233. Pravilnika o proračunskom računovodstvu i Računskom planu) preneseno je stanje na 3132.

ŠIFRA 32 Materijalni rashodi –povećanje od 15,4% i rezultat je promjena na šiframa 321, 322, 323, 324 i 329.

ŠIFRA 321 Naknada troškova zaposlenima – povećanje od 11% i rezultat je promjena na šiframa 3211 do 3214.

ŠIFRA 3211 Službena putovanja –povećanje od 21,4%. Evidentirane su dnevnice za službena putovanja u tuzemstvu sukladno odredbama TKU, dnevnice za službena putovanja u inozemstvo, naknade za smještaj u zemlji i inozemstvu, naknade za prijevoz na službenom putu u zemlji i inozemstvu te ostali rashodi za službena putovanja djelatnika koji obavljaju aktivnosti na terenu, za odlaske na obavezne edukacije, seminare i simpozije, a sve u svrhu redovnog obavljanja poslova Agencije.

ŠIFRA 3212 Naknade za prijevoz, za rad na terenu i odvojeni život – povećanje od 44%. Odnosi se na isplate djelatnicima koji sukladno odredbama TKU ostvaruju pravo na isplatu naknade za prijevoz na posao i s posla. Zbog ukidanja podskupina računa 193 Kontinuirani rashodi budućih razdoblja (Čl. 233. Pravilnika o proračunskom računovodstvu i Računskom planu) preneseno je stanje na 3212.

ŠIFRA 3213 Stručno usavršavanje zaposlenika – smanjenje od 68,8%. Rashodi se odnose na sudjelovanja djelatnika na stručnim savjetovanjima, simpozijima, radionicama, seminarima i tečajevima.

ŠIFRA 3214 Ostale naknade troškova zaposlenima – smanjenje od 10,8%. Agencija isplaćuje naknade za korištenje privatnog automobila u službene svrhe (loko vožnju), obzirom da su djelatnici Centra za stočarstvo raspoređeni da pokrivaju čitavo područje Hrvatske, koriste privatne automobile u službene svrhe obavljajući poslove kontrole izravnih plaćanja, kontrola na terenu, označavanja i upisa domaćih životinja u Jedinstveni registar domaćih životinja, provedbu mjera uzgojno selekcijskog rada, te ostale poslove na poljoprivrednim gospodarstvima.

ŠIFRA 322 Rashodi za materijal i energiju –povećanje 20,1% i rezultat je promjena na šiframa 3221 do 3227.

ŠIFRA 3221 Uredski materijal i ostali materijalni rashodi – povećanje od 3,6%. Vrijednosno najznačajnija stavka unutar podskupine je laboratorijski potrošni materijal i kemikalije za potrebe rada laboratorija unutar Agencije.

ŠIFRA 3222 Materijal i sirovine – povećanje u odnosu na izvještajno razdoblje prethodne godine za 15,2%. Rashodi se odnose na plaćanje sredstva za zaštitu bilja i gnojivo za potrebe pokušališta u Zelini, Osijeku i Kaštelima.

ŠIFRA 3223 Energija – povećanje od 50,5%. Uključuje rashode za električnu energiju, plin i motorni benzin i dizel gorivo. Povećanje je nastalo zbog povećanja broja službenih vozila.

ŠIFRA 3224 Materijal i dijelovi za tekuće i investicijsko održavanje – povećanje od 96,9%. Vrijednosno najznačajniji rashodi se odnose na materijal i dijelove za tekuće i investicijsko održavanje postrojenja i opreme i prijevoznih sredstava koje Agencija koristi za obavljanje redovnih aktivnosti.

ŠIFRA 3225 Sitni inventar i auto gume – povećanje od 74,3%.

ŠIFRA 3227 Službena, radna i zaštitna odjeća i obuća – u izvještajnom razdoblju prethodne godine ovi rashodi nisu ostvareni dok u ovoj godini iznose 145,00 EUR.

ŠIFRA 323 Rashodi za usluge – povećanje 29,3% i rezultat je promjena na šiframa 3231 do 3239.

ŠIFRA 3231 Usluge telefona, pošte i prijevoza – povećanje od 17,7%. Evidentirane su usluge telefona, interneta, poštarine i ostale usluge za komunikaciju i prijevoz (usluga prijevoza mlijeka u Centru za kontrolu kvalitete stočarskih proizvoda).

ŠIFRA 3232 Usluge tekućeg i investicijskog održavanja – povećanje od 47,3%. Vrijednosno najznačajnije usluge tekućeg i investicijskog održavanja postrojenja i opreme, objekata i prijevoznih sredstava. Najznačajniji rashodi odnose se na popravak toplinske stanice te sanaciju štete nakon pucanja cijevi i poplave u objektu koji koristi Agencija.

ŠIFRA 3233 Usluge promidžbe i informiranja – smanjenje od 80,6%. HAPIH provodi aktivnosti promocije hrvatskih poljoprivrednih proizvoda – nacionalnog sustava označavanja te promocije kampanje s temama vezanim za sigurnost hrane.

ŠIFRA 3234 Komunalne usluge – povećanje od 0,9%. Rashodi se odnose na režijske troškove opskrbe vodom, iznošenje i odvoz smeća, deratizacija i dezinsekcija, dimnjačarske usluge, pričuva i ostale komunalne usluge – komunalnu naknadu, naknadu za uređenje voda, crpljenje i odvoz otpadnih voda iz septičkih i sabirnih jama za poslovne prostore u vlasništvu i koje koristi u zakupu.

ŠIFRA 3235 Zakupnine i najamnine – povećanje od 38,1%. Vrijednosno najznačajnije su zakupnine i najamnine za građevinske objekte odnosno za poslovne prostore koje koristi Agencija na području RH. Nabavljene su jednogodišnje licence, te evidentirane zakupnine i najamnine za prijevozna sredstava, aparata za vodu, tahografa, printera.

ŠIFRA 3236 Zdravstvene i veterinarske usluge –povećanje od 13,9%. Vrijednosno najznačajnije laboratorijske usluge, međulaboratorijske analize, utvrđivanje roditeljstva kod konja (genotyping), mikrobiološke analize tla. Pregledi zaposlenika (periodični i za rad na računalu) sukladno odredbama Zakona o zaštiti na radu.

ŠIFRA 3237 Intelektualne i osobne usluge – povećanje od 26,2%. Isplaćene naknade po autorskim ugovorima i ugovorima o djelu za predavače na savjetovanjima u organizaciji Centra za stočarstvo, očevid berbe, naknade za rad komisije za ocjenjivanje vina u Centru za vinogradarstvo, vinarstvo i uljarstvo, sezonski rad u poljoprivredi, usluge student servisa, usluge odvjetnika i pravnog savjetovanja.

ŠIFRA 3238 Računalne usluge – povećanje od 97,8%. Odnosi se na održavanje računovodstvenog programa i aplikacija koje Agencija koristi, usluge ažuriranja računalnih aplikacija, web rješenja, IT podrška, naknade za primanje i slanje e-Računa.

ŠIFRA 3239 Ostale usluge – povećanje od 19%. Evidentiraju se troškovi grafičkih i tiskarskih usluga (direkt mailing), usluge čišćenja poslovnih prostorija, usluge pri registraciji vozila, usluge čuvanja imovine i osoba, usluge pranja službenih automobila, vulkanizerske usluge i slično.

ŠIFRA 324 Naknade troškova osobama izvan radnog odnosa – povećanje od 113,5%. Evidentirani rashodi službenog puta za osobe izvan radnog odnosa kao i plaćanje prijevoza vanjskim suradnicima koji su članovi komisija za ocjenjivanje vina.

ŠIFRA 329 Ostali nespomenuti rashodi poslovanja – smanjenje od 62% i rezultat je promjena na šiframa 3291 do 3299.

ŠIFRA 3291 Naknade za rad predstavničkih i izvršnih tijela, povjerenstava i slično – povećanje od 11,2% i odnosi se na plaćanje naknade za članove Upravnog vijeća koji ostvaruju to pravo.

ŠIFRA 3292 Premije osiguranja – povećanje od 14,8%. Rashodi se odnose na obvezno auto i kasko osiguranje za službene automobile i ostala prijevozna sredstva, premije osiguranja ostale imovine – osiguranje usjeva i nasada.

ŠIFRA 3293 Reprezentacija –smanjenje od 86,7% u odnosu na izvještajno razdoblje prethodne godine.

ŠIFRA 3294 Članarine i norme –Plaćene su tuzemne i međunarodne članarine strukovnim organizacijama.

ŠIFRA 3295 Pristojbe i naknade –Vrijednosno najznačajnije je plaćanje naknade poslodavca zbog nezapošljavanja osoba s invaliditetom.

ŠIFRA 3296 Troškovi sudskih postupaka – u izvještajnom razdoblju rashodi nisu ostvareni dok su u istom razdoblju prethodne godine iznosili 5.484,32 EUR.

ŠIFRA 3299 Ostali nespomenuti rashodi – smanjenje od 97,7%. Evidentirani su rashodi materijala (sir i kruh) za potrebe održavanja komisija za ocjenjivanje vina.

ŠIFRA 34 Financijski rashodi – smanjenje od 90,2% i rezultat je promjena na šifri 342 i 343.

ŠIFRA 3423 Kamate za primljene kredite i zajmove od kreditnih i ostalih financijskih institucija izvan javnog sektora – smanjenje od 25,7% odnosi se na plaćanje kamata na rate financijskog leasinga za nabavljene službene automobile.

ŠIFRA 3433 Zatezne kamate – smanjenje za 97,6%. Odnosi se na zatezne kamate iz poslovnih odnosa odnosno za račune dobavljača koji nisu plaćeni u dospijeću.

ŠIFRA 36 Pomoći dane u inozemstvo i unutar općeg proračuna – u izvještajnom razdoblju ovi rashodi nisu ostvareni dok su u prošloj godini iznosili 173.046,48 EUR.

ŠIFRA 37 Naknade građanima i kućanstvima na temelju osiguranja i druge naknade – u izvještajnom razdoblju ovi rashodi nisu ostvareni dok su u prošloj godini iznosili 8.342,68 EUR.

ŠIFRA 96 Obračunati prihodi poslovanja – nenaplaćeni – bilježe povećanje od 33,9%, a odnose se na fakturirane, a nenaplaćene prihode izvora 43 i 31.

ŠIFRA 9661 Obračunati prihodi od prodaje proizvoda i robe i pruženih usluga – nenaplaćeni – bilježe smanjenje od 34,9% i odnose se na nenaplaćene prihode izvora 31.

**RASHODI ZA NABAVU DUGOTRAJNE IMOVINE**

Hrvatska agencija za poljoprivredu i hranu za razdoblje siječanj – ožujak 2025. godine u svom poslovanju ostvarila je rashode za nabavu nefinancijske imovine u iznosu od 121.51,82 EUR, smanjenje u odnosu na isto razdoblje 2024. od 44,3%.

ŠIFRA 41 Rashodi za nabavu neproizvedene dugotrajne imovine – smanjenje od 31,6 % i rezultat je stanja na šifri 4124.

ŠIFRA 4124 Ostala prava – smanjenje 31,6%. Evidentirani su rashodi ulaganja u tuđu imovinu radi prava korištenja u Uredu ravnatelja Osijek (zgrada Pošte).

ŠIFRA 42 Rashodi za nabavu proizvedene dugotrajne imovine – smanjenje od 54,8% i rezultat su stanja na šifri 421 do 4262.

ŠIFRA 4212 Poslovni objekti – rashod se odnosi na nabavu 2 uredska kontejnera za potrebe Centra za voćarstvo i povrćarstvo.

ŠIFRA 4221 Uredska oprema i namještaj – smanjenje od 67,10%. Kupljena su računala i računalna oprema te ostala uredska oprema.

ŠIFRA 4222 Komunikacijska oprema – smanjenje od 92,5%. Nabavljeni su mobiteli financirani iz EU projekta MoWaCLIM.

ŠIFRA 4223 Oprema za održavanje i zaštitu – ostvareni rashodi odnose se na rashode za nabavu dizalice topline u Centru za tlo.

ŠIFRA 4224 Laboratorijska oprema – smanjenje od 97,4% u odnosi na isto razdoblje prethodne godine.

ŠIFRA 4225 Instrumenti, uređaji i strojevi – povećanje od 111,2%. Evidentirani su rashodi za nabavu šivaćeg stroja u Centru za zaštitu bilja.

ŠIFRA 4234 Prijevozna sredstva u zračnom prometu – Nabavljeni je dron u sklopu EU projekta MoWaCLIM.

**IZDACI ZA FINANCIJSKU IMOVINU I OTPLATE ZAJMOVA**

Hrvatska agencija za poljoprivredu i hranu za razdoblje siječanj – ožujak 2025. godine u svom poslovanju ostvarila je izdatke za financijsku imovinu i otplate zajmova u iznosu od 5.765,64 EUR.

ŠIFRA 54 Izdaci za otplatu glavnice primljenih kredita i zajmova – rezultat su stanja na šifri 5445

ŠIFRA 5445 Otplata glavnice po financijskom leasingu od ostalih tuzemnih financijskih institucija izvan javnog sektora – odnosi se na plaćene rate leasinga u izvještajnom razdoblju.

**Bilješke uz Izvještaj o obvezama - OBVEZE**

Stanje obveza na početku izvještajnog razdoblja iznosi 1.949.951,66 EUR i sastoji se od obveza za zaposlene, računa za materijalne rashode, financijske rashode, nabavu dugotrajne imovine i obveze za financijski leasing koji su isporučeni/evidentirani u ožujku, a dospijeće im je u travnju 2025., obveze za primljene predujmove od kupaca, obveze za jamčevine i obveze za povrat u proračun za bolovanja na teret HZZO-a.

Tijekom izvještajnog razdoblja povećanje obveza iznosi 5.034.142,15 EUR, a podmirene su obveze u iznosu od 4.970.251,81 EUR.

Stanje obveza na dan 31. ožujka 2025. iznosi 2.013.842,00 EUR.

Dospjele obveze iznose 76.821,23 EUR. Zbog procedure kod zaprimanja računa, kompletiranja dokumentacije, dobivanja potvrda ili izvještaja o izvršenim uslugama te u konačnici odobravanja računa od strane odgovorne osobe, dogodi se da određeni računi nisu plaćeni sukladno navedenoj valuti. Također neki dobavljači na računima navode prekratak rok plaćanja koji se obzirom na procedure unutar Agencije ne može ispoštivati.

Nedospjele obveze odnose se na obračunatu plaću i prijevoz za ožujak, ostale obveze za zaposlene. Također se odnose na račune pristigle travnju, a odnose se na rashode iz ožujka (za materijalne troškove (nabava uredskog i potrošnog materijala, laboratorijskog materijala, kemikalija), režijske troškove, održavanje opreme i službenih automobila, autorske naknade, naknade po ugovorima o djelu i naknade upravnom vijeću, obveze za financijske rashode (kamate), ostale tekuće obveze od kojih su vrijednosno značajni iznosi za obveze za primljene predujmove i obveze za povrat uplaćenih jamčevina.

Osijek, 10. travnja 2025.

Bilješke sastavila:

Danijela Grbić Mihaljević, dipl.oec.

Telefon za kontakt: 099/1601 831

Odgovorna osoba:

izv.prof.dr.sc. Krunoslav Karalić,

v.d. ravnatelja